**עמוקה – דף מקורות**

****

**מגילת אביתר, המאה ה- 11:** "וישאוהו כל יש' ...להר הגליל לדלתון ויקבר בראש ההר אצל ר' יוסי הגלילי. **וסביביו יונתן בן עוזיאל** והלל ושמאי ואלעזר בן ערך ואלעזר בן עזריה זקינו וכל הצדיקים כולם..."

**מסעות יעקב בן נתנאל הכהן (אשכנזי, לפני 1187):** "...ואינן ידועין אלא בנו של ישעיהו הנביא. הנחל יורד תחת קברו ויהונתן בן עוזיאל. **ושאלתי מאנשי המקום** האיך היו חוצבין אלו המערות, כי אותו ההר כולו אבן? אז הראה לנו הספר, הנה ראינו שכתבו בו, שבשנה שלא היו זורעין ולא חורשין... ובאותן שלש שנים היו בונין מערות..."

**ר' שמואל ב"ר שמשון, 1211**: "והלכתי אני לבדי וראש גולה לכפר ברעם [צ"ל **פרעם]** וקרוב לעיר מצאנו קבר חוני המעגל ושל אשתו ובניו קבועים בציונים, ובאנו לעיר ומצאנו שם **בית הכנסת מבתי כניסיות שעשה ר' שמעון בן יוחאי שהם כ"ד**, והוא נאה ונחמד, יש מהן נהרסות ויש מהן קיימות. משם [מפרעם] באנו לכפר עמינו [עמיקו] ומצאנו שם קבר יונתן בן עוזיאל, ועלו אילן גדול, והישמעאלים מביאין עליו שמן ומדליקין נר לכבודו, גם נודרים שם נדרים לכבודו. משם באנו לכפר נברתא...וחזרנו לצפת ועשינו שם שבת. **ובכל אילו המקומות יש קהילות שיותר מח' מנינים."**

**כתב יד אילן א', "לוח קברות צדיקי ארץ ישראל", 1325 בערך: בעמוקה** ר' יונתן בן עוזיאל בעל ---התר[גום] הירושלמי וכל עוף שהיה פורח מעליו נשרף [סוכה כח ע"א] ועליו ציון יפה עד מאד אבני גזית והוא בנין חדש נתעסק בבניינו ונשתדל הרב ר' שם טוב גאון [ז]ל[ה]ה הספרדי ממדינת שוריא [בספרד] עם הלועזים הנכבדים שהיו מצואים בעיר צפת באותו הזמן כי היו שם מגדולי בארצלונה ומאנשי ספרד ומצרפת ואשכנז וריפת [בריטני בצפון-מערב צרפת] ובעוונות נשארו עתה מעט מהרבה"

**ר' משה באסולה, 1522: "...באנו לעמוקה, מקום כשמו כן הוא.** עולים להר גבוה מאד ואחר כך יורדים בעמק, ושם כפר כשישים בתים, **ואין שם יהודים.** וסמוך לכפר יונתן בן עוזיאל, ציון של אבנים בנוי עליו, ואחר כך מרזב גדול של אבנים סביב ואילן של שירקיה [על פי שערי ירושלים: שריקה = סנדיאן = אלון], לא נמצא כמוהו בעביו וברוחב ענפיו ויופיו. משם הלכנו לנברתין... "

**מסורת הסגולה לשידוך טוב**: 1. "לא יחבול רחיים ורכב. כי נפש הוא חובל" (דברים כ"ד, ה-ו, פר' כי תצא). תרגום יונתן – ודברה תורה בלשון נקבה: הרחיים רמז לאשה, ורכב רמז לאיש. לא לעכב את הקשר בין חתנים וכלות, וכל הכופר בזה...כופר בעולם הבא". 2. בבלי יבמות י"ז ע"א: "...הרפניה... כל מי שאין מכיר משפחתו ושבטו נפנה לשם. אמר רבא והיא עמוקה משאול" (רשי: שאין מוצאין אשה פונים והולכים שם – והיא עמוקה...).

**ליקט: יוסי סטפנסקי, אב תשע"ב**